Renée Zellweger
Ni Renée Kathleen Zellweger (/rəˈneɪ ˈzɛlwɛɡər/; nayanak idi Abril 25, 1969 ) ket maysa nga Amerikana nga aktres, produser, ken kumakanta. Nakaawat isuna kadagiti nadumaduma a pammadayaw, mairaman dagiti dua a Gungguna ti Akademia, uppat a Golden Globe Awards, ken dua a BAFTA Awards. Ni Zellweger ket maysa kadagiti kanginaaan a nabaybayadan nga aktres iti lubong babaen idi 2007 ken nanagan a kas Babai iti Tawen ti Hasty Pudding Theatricals idi 2009.[4][5]
Nayanak idiay Texas, nagadal ni Zellweger iti Literatura nga Ingles iti UT Austin. Immuna a nagay-ayat iti pagsapulan iti pagiwarnakan, naawis isuna iti panagarte kalpasan ti nabiit a panagtrabaho iti entablado iti las-ud iti kolehio. Kalpasan iti irurugina iti pelikula iti bassit a papelna iti Dazed and Confused ni Richard Linklater (1993), ti immuna a bida a papel ni Zellweger ket iti pelikula ti Texas Chainsaw Massacre: The Next Generation (1994). Nakawat kadagiti dayaw para kadagiti panagartena kadagiti nawaya a pelikula ti Love and a .45 (1994) ken The Whole Wide World (1996), nagbalin a prominente ni Zellweger kadagiti panagbidana a papel ti Jerry Maguire (1996), One True Thing (1998), Me, Myself and Irene (2000), ken ti nangabakanna ti immuna a Gungguna ti Nabalitokan a Globo para iti Kalaingan nga Aktres, ti Nurse Betty (2000). Para iti panangiladawanna kenni Bridget Jones iti romatiko a komedia iti Bridget Jones's Diary (2001) ken Roxie Hart iti drama ti musikal a krima ti Chicago (2002), nakaawat isuna kadagiti nagsasaruno a nominasion para iti Gungguna ti Akademia para iti Kalaingan nga Aktres. Nagbida manen isuna iti papel kas ni Jones kadagiti nagballigi met a pasaruno, ti Bridget Jones: The Edge of Reason (2004) ken ti Bridget Jones's Baby (2016).
Dagiti nagibasaran[urnosen | urnosen ti taudan]
- ^ "Renée Zellweger". Integrated Authority File. Naala idi Abril 26, 2014.
- ^ Internet Movie Database (iti Ingles), panangilasin ti IMDb nm0000250, Wikidata Q37312, naala idi Oktubre 13, 2015
- ^ SNAC; naala idi: Oktubre 9, 2017.
- ^ "Witherspoon Tops Rich List". San Francisco Chronicle Daily dish blog November 30, 2007.
- ^ "Hasty Pudding Institute of 1770". Hasty Pudding Institute Organizations. Naala idi Agosto 30, 2015.
Dagiti akinruar a silpo[urnosen | urnosen ti taudan]
Dagiti midia a mainaig ken ni Renée Zellweger iti Wikimedia Commons
- Renee Zellweger iti Box Office Mojo
- Renée Zellweger iti Internet Movie Database (iti Ingles)
- Renée Zellweger iti TCM Movie Database
- Renée Zellweger iti AllMovie
deu_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn